..............(sz.) napirend

 Előterjesztve: Gazdasági és Tulajdonosi Bizottsághoz

**E L Ő T E R J E S Z T É S**

**A Képviselő-testület 2016. december …..-i rendes ülésére**

**Tárgy:** Javaslat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítására

**Készítette:** …………………………………..

dr. Láng Orsolya

Vagyonhasznosítási és Ingatlan-nyilvántartási Iroda irodavezetője

**Egyeztetve:** …................................................

Dankó Virág

 alpolgármester

**Látta:** ...........................................................

dr. Szalai Tibor

jegyző

Napirend tárgyalása zárt ülést nem igényel!

**Tisztelt Képviselő-testület!**

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban: **R.**) 2. melléklete tartalmazza az Önkormányzat kizárólagos tulajdonában álló forgalomképtelen, 3. melléklete az Önkormányzat korlátozottan forgalomképes ingatlanait.

Az elmúlt időszakban telekalakítás, telekhatár-rendezés, ingyenes tulajdonba adás és egyéb változások miatt megszűntek közterületi ingatlanok, illetve újak kerültek kialakításra, ezért szükséges az R. 2. mellékletének módosítása az alábbiak szerint:

Az R. 2. melléklete – Forgalomképtelen ingatlanok köre – az alábbi ingatlanokkal egészül ki, mely ingatlanok a nemzeti vagyonról szóló 2011. évi CXCVI. törvény 5. § (3) bekezdésének a) pontja alapján a helyi önkormányzat kizárólagos tulajdonát képező nemzeti vagyonba tartoznak:

* Budapest II. kerület, belterületi, 14912 helyrajzi számon nyilvántartott, természetben Budapest II. kerület Felhévízi u. 19. „felülvizsgálat alatt”, „kivett közterület, lakóház” megnevezésű ingatlan,
* Budapest II. kerület, belterületi, (54145/4) helyrajzi számon nyilvántartott, „kivett közút” megnevezésű ingatlan,
* Budapest II. kerület, belterületi, (54145/5) helyrajzi számon nyilvántartott, „kivett közút” megnevezésű ingatlan,
* Budapest II. kerület, belterületi, (54347/4) helyrajzi számon nyilvántartott, („címképzés alatt”) „kivett út” megnevezésű ingatlan,
* Budapest II. kerület, belterületi, (54636/3) helyrajzi számon nyilvántartott, („címképzés alatt”) „kivett közterület” megnevezésű ingatlan.

Az R. 2. mellékletéből – Forgalomképtelen ingatlanok köre – az alábbi, telekalakítás miatt megszüntetett ingatlan törlésre kerül:

* Budapest II. kerület, belterületi, (54636) helyrajzi számon nyilvántartott ingatlan.

A nemzeti vagyonról szóló 2011. évi CXCVI. törvény 5. § (2) bekezdése alapján közvetlenül kötelező önkormányzati feladatkör (lakásgazdálkodás) ellátását szolgálja az alábbi önkormányzati szociális bérlakás, melynek 2. mellékletbe történő felvétele indokolt:

* Budapest II. kerület, belterületi, 13701/1/A/4 helyrajzi számon nyilvántartott, természetben 1027 Budapest Bajvívó utca 7. ajtó 6. szám alatti, lakás megnevezésű ingatlan.

Az R. 3. melléklete – Korlátozottan forgalomképes ingatlanok köre – az alábbi ingatlanokkal egészül ki, melyek a nemzeti vagyonról szóló 2011. évi CXCVI. törvény 5. § (5) bekezdésének b) pontja alapján a helyi önkormányzat korlátozottan forgalomképes törzsvagyonát képezik, intézményi feladatok ellátására szolgálnak:

* Budapest II. kerület, belterületi, 12303/6 hrsz-ú, 1026 Budapest Branyiszkó út 14. szám alatti „felülvizsgálat alatt”, „kivett lakóház, udvar, egyéb épület” megnevezésű ingatlan,
* Budapest II. kerület, belterületi, 12303/7 hrsz-ú, 1026 Budapest Virág-Árok út 14. szám alatti „felülvizsgálat alatt”, „kivett lakóház, udvar” megnevezésű ingatlan,
* Budapest II. kerület, belterületi, 12543/20 helyrajzi számon nyilvántartott, 1026 Budapest Gárdonyi Géza út 11. szám alatti „felülvizsgálat alatt”, „kivett középiskola” megnevezésű ingatlan,
* Budapest II. kerület, belterületi, 12859/3 helyrajzi számon nyilvántartott, 1022 Budapest Bimbó út 34-36. szám alatti „felülvizsgálat alatt”, „kivett gimnázium” megnevezésű ingatlan.

A rendelet-módosítás 1. és 2. mellékletei a nagy terjedelmükre tekintettel papír alapon nem kerültek sokszorosításra, azok az ülésen megtekinthetőek.

A rendelet-módosítás tárgyában Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 42. § 1. pontjában foglalt felhatalmazás alapján a Képviselő-testület jogosult dönteni.

A rendelet elfogadásához minősített többségű szavazati arány szükséges.

A Gazdasági és Tulajdonosi Bizottság az előterjesztést megtárgyalja, javaslata a képviselő-testületi ülésen szóban kerül ismertetésre.

Kérem a Tisztelt Képviselő-testületet az előterjesztés megtárgyalására, és az alábbi rendelet-módosítási javaslat elfogadására.

*A rendelet módosítás elfogadásához minősített többségű szavazati arány szükséges.*

Budapest, 2016. december 8.

 **Dr. Láng Zsolt**

Polgármester

[1.melléklet](2%20%20mell%C3%A9klet%20m%C3%B3dos%C3%ADt%C3%A1s%202016.%20december.pdf)

[2.melléklet](3%20%20mell%C3%A9klet%20m%C3%B3dos%C3%ADt%C3%A1s%202016.%20december.pdf)

**Budapest Főváros II. Kerületi Önkormányzat** **Képviselő-testületének …./2016.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

|  |  |
| --- | --- |
| **Jelenlegi szövegezés** | **Javasolt módosítás** |
|  | **1. §**(1) Az R. 2. melléklete helyébe a jelen rendelet 1. melléklete lép.(2) Az R. 3. melléklete helyébe a jelen rendelet 2. melléklete lép. |
|  | **2. §**E rendelet 2017. január 1. napján lép hatályba. |

**Budapest Főváros II. Kerületi Önkormányzat Képviselő-testületének …./2016.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

A Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 42. § 1. pontja, illetőleg a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §, 36. § (2) bekezdésében, és 2. sz. mellékletében foglalt felhatalmazások alapján, figyelemmel a nemzeti vagyonról szóló 2011. évi CXCVI. törvény 5. §, 7. §, 9. §, 11. § és 18. §-ban foglalt felhatalmazásokra, valamint az információs önrendelkezési jogról és az információszabadságról szóló 2011. évi CXII. törvény 32-36. §-ai, és az 1. melléklet III. Gazdálkodási adatok 4. pontjában előírtakra a következő rendeletet alkotja.

**1. §**

(1) Az R. 2. melléklete helyébe a jelen rendelet 1. melléklete lép.

(2) Az R. 3. melléklete helyébe a jelen rendelet 2. melléklete lép.

**2. §**

E rendelet 2017. január 1. napján lép hatályba.

|  |  |
| --- | --- |
| **Dr. Láng Zsolt** | **dr. Szalai Tibor** |
| polgármester | jegyző |

**ÁLTALÁNOS INDOKOLÁS**

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban: **R.**) módosítása, illetve pontosítása vált szükségessé a KVSZ szerint végrehajtott kötelező szabályozás miatti telekalakítások, telek-határrendezések, továbbá a kötelező önkormányzati feladatok ellátását szolgáló ingatlankör bővülése, valamint az időközbeni jogszabályváltozások miatt.

**RÉSZLETES INDOKOLÁS**

**1. §-hoz:**

Az R. 2. melléklete az Önkormányzat kizárólagos tulajdonában álló forgalomképtelen ingatlanokat, 3. melléklete a korlátozottan forgalomképes ingatlanokat tartalmazza.

Az elmúlt időszakban kötelező szabályozás miatti telekalakítás, telekhatár-rendezés folytán új közterületi ingatlanok kerültek kialakításra, melyre, valamint önkormányzati lakás szociális célból történő bérbeadására tekintettel az Önkormányzat kizárólagos tulajdonában álló, az R. 2. mellékletében felsorolt forgalomképtelen ingatlanok köre a Budapest II. kerület, belterületi, (14912) helyrajzi számú, a Budapest II. kerület, belterületi, (54145/4) helyrajzi számú, a Budapest II. kerület, belterületi, (54145/5) helyrajzi számú, a Budapest II. kerület, belterületi, (54347/4) helyrajzi számú, a Budapest II. kerület, belterületi, (54636/3) helyrajzi számú közterületi ingatlanokkal, valamint a Budapest II. kerület, belterületi, 13701/1/A/4 helyrajzi számú lakással egészül ki.

Az R. 2. mellékletéből kikerül a Budapest II. kerület, belterületi, (54636) helyrajzi számú ingatlan, mely telekalakítás folytán megszűnt.

Az R. 3. mellékletben felsorolt korlátozottan forgalomképes ingatlanok köre kiegészül az Önkormányzat tulajdonában álló, közfeladatot ellátó intézmény elhelyezését, illetve közfeladat ellátását szolgáló ingatlanokkal, nevezetesen a Budapest II. kerület, belterületi, 12303/6 helyrajzi számú, a Budapest II. kerület, belterületi, 12303/7 helyrajzi számú, a Budapest II. kerület, belterületi, 12543/20 helyrajzi számú, valamint a Budapest II. kerület, belterületi, 12859/3 helyrajzi számú ingatlanokkal.

**2. §-hoz:**

A hatályba léptető rendelkezést tartalmazza.